ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660010225

ขอความอนุเคราะห์ให้สามารถประกอบอาชีพเล่นดนตรีหรือการแสดงความสามารถของผู้พิการทางด้านสายตาในพื้นที่ของสวนจตุจักร แขวงจตุจักร เขตจตุจักร กรุงเทพมหานคร ให้แก่ นายไวพจน์ แสงทอง อายุ 39 ปี (ผู้ร้องไม่สามารถจดจำหมายเลขบัตรประจำตัวประชาชนได้) ที่อยู่ตามสำเนาทะเบียนบ้าน เลขที่ 81 หมู่ที่ 1 ตำบลตาอุด อำเภอขุขันธ์ จังหวัดศรีสะเกษ และที่อยู่ปัจจุบัน เลขที่ 713/4 ถนนสุขสวัสดิ์ แขวงบางปะกอก เขตราษฎร์บูรณะ กรุงเทพมหานคร หมายเลขโทรศัพท์ 08 1121 1761 เนื่องจากวันที่ 11 มีนาคม 2566 เวลาประมาณ 17.30 น. ผู้ร้องเป็นผู้พิการทางด้านสายตาได้เข้าไปในสวนจตุจักรเพื่อเล่นดนตรีหรือการแสดงความสามารถโดยขอรับทรัพย์สินตามแต่ผู้ชมหรือผู้ฟังจะสมัครใจให้ แต่มิได้แจ้งขออนุญาตซึ่งในพื้นที่มีหลักเกณฑ์ที่กำหนดไว้อยู่ ผู้ร้องได้รับการแนะนำจากเจ้าหน้าที่(ไม่ทราบชื่อและนามสกุล) ว่าหากต้องการเข้ามาประกอบอาชีพต้องมาติดต่อที่กองอำนวยการโดยนำเอกสารหลักฐานมาด้วย ต่อมาวันที่ 12 มีนาคม 2566 เวลา 10.30 น. ผู้ร้องจึงติดต่อกองอำนวยการตามที่ได้รับการแนะนำ หากแต่ได้รับการชี้แจงว่า ยังไม่สามารถดำเนินการอนุญาตให้ผู้ร้องได้ขณะนี้ หากผู้ร้องต้องการประกอบอาชีพขอให้เล่นดนตรีโดยรอบนอกพื้นที่สวนจตุจักรไปก่อน ผู้ร้องจึงยังไม่ได้ยื่นเอกสารแต่อย่างใด จากกรณีดังกล่าวผู้ร้องมีความเดือดร้อนอย่างมาก ผู้ร้องเช่าที่พักอาศัยอยู่กับภรรยา ค่าเช่าเดือนละ 2,500 บาท(สองพันห้าร้อยบาทถ้วน) ภรรยาเป็นผู้พิการทางด้านสายตา ประกอบอาชีพเล่นดนตรีเช่นเดียวกัน ผู้ร้องเคยทำงานเป็นหมอนวดมาก่อน แต่สภาพร่างกายไม่แข็งแรงดังเดิม ไม่สามารถรองรับแรงและกำลังการนวดได้ จึงต้องลาออกและหันมาประกอบอาชีพเล่นดนตรีแทน ผู้ร้องมีภาระต้องส่งเสียบุตรอายุ 1 ขวบ 2 เดือน ซึ่งพี่สาวรับบุตรไปดูแลแทนให้ ค่าใช้จ่ายทั้งนมและผ้าอ้อมเด็กที่ต้องส่งเสียให้ทุกเดือนประมาณเดือนละ 15,000 บาท(หนึ่งหมื่นห้าพันบาทถ้วน) แต่ปัจจุบันผู้ร้องก็ไม่มีกำลังส่งเสียมา 2 เดือนแล้ว จึงขอความอนุเคราะห์ให้สามารถประกอบอาชีพเล่นดนตรีหรือการแสดงความสามารถของผู้พิการทางด้านสายตาในพื้นที่ของสวนจตุจักร เพื่อหาเลี้ยงครอบครัวได้ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata